১১ই অক্টোবর মার্কিন বিমান বাহিনীর কর্নেল ব্রায়ান লেইড’ল সামরিক সদস্যদের উদ্দেশ্যে এক বার্তায় বলেন যে, নিরাপত্তা দিতে পারার আগে সামরিক সদস্য এবং তাদের পরিবারকে সেখানে ফেরত যেতে বলা হবে না। রাস্তার উপর থেকে ধ্বংসপ্রাপ্ত গাছ, বৈদ্যুতিক খাম্বা সরানো, ইউটিলিটি সার্ভিস পূণঃ-প্রতিষ্ঠা করা, ক্ষতিগ্রস্ত স্থাপনাগুলির কাঠামোগত অবস্থা যাচাই – এই সকলই সময়সাপেক্ষ ব্যাপার। আর এই মুহুর্তে বলাও যাচ্ছে না যে, এক্ষেত্রে কত সময় লাগতে পারে।